
15 Novembro 1946 


La subskriboj por la Peticio al 


O superis en la komenco de ok- 
tobro 150.000. Sendube, atentinda 
cifero. Sed por impresi la mondon 
ĝi devas multobliĝi. Ĉu ni ne povus 
atingi milionon ? Se ĉiu faros sian 
devon, ni certe sukcesos. 


FIERECO 


Homa solidareco 


La nova Brazila Konstitucio. 


En la 18-a de septembro 1946 estis 
subskribita la nova kaj tre moderna 
Konstitucio por la Unuigitaj Statoj 
de Brazilo. Ĝi nuligas plurajn naciis- 
majn tendencojn de la antaŭa kaj 
starigas principojn tre demokratajn. 
Espereble, kompetentaj juristoj, kiaj 
estas niaj samideanoj D-roj Carlos 
Domingues, Mihael Timponi k.a., 
oportune tradukos kaj komentarios 
ĝin por la esperantistoj. Mia celo de 
simpla civitano estas malpli ambicia. 

Mi nur deziras anonci al la legantoj 
de Heroldo, ke la brazila popolo jam 
havas fundamentan leĝon, kaj tradu- 
ki nur unu el la paragrafoj de tiu 
grava politika dokumento. Ĝi estas 
la 166-a paragrafo, kiu tekstas jene : 

« Edukado estas rajto de ĉiuj kaj 
estos farata en hejmo kaj lernejo. Ĝi 
acvus estbvinspirata iaŭ la principoj 
de libereco kaj la idealoj de homa 
solidareco, » 

Tiun celon — « la idealoj de homa 
solidareco — ne havis la antaŭa 
Konstitucio, ĉar en ĝi nenia celo es- 
tis menciita pri la popola edukado. 

Ni esperu, ke tiu konstitucia prin- 
cipo, kiu certe estas en la koro de ĉiu 
vera esperantisto tra la mondo, fa- 
rigu vera standardo por la brazila 
aj aliaj popoloj. Ĉu tiu celo aperas 
en konstitucioj de aliaj landoj? Jen 
demando, kiun ĉiu esperantisto povus 
respondi per Heroldo en mallongaj 
hotoj. Eble ĝi ekzistas en aliaj kon- 
Stitucioj, kaj la brazila akceptis kaj 
represis la principon. Mia supra tra- 
duko estas tute laŭvorta. Eble ni po- 
vus redakti iom pli libere jene 
« Edukado inspiriĝu en la principoj 
de libereco kaj en la idealoj de tut- 
homara solidareco. » 
pres kamaj paroladoj la karmemora 
teri naj Roosevelt instruis simi- 
tuta cipon per la vortoj : « Dum 
uta Jarcento ni kantis tra la tuta 
Ameriko la gloron de Interdepende- 
CO. 3 La penso estas la sama : ĉiuj 
homoj kaj ĉiuj nacioj estas solidaraj 
kaj interdependas unuj de aliaj. 
= Al mi ŝajnas, ke la paroladoj de 

rezidanto Roosevelt kaj tiu para- 
grafo de nia nuna Konstitucio mon- 
tras tendencon de la homa spirito en 
la Nova Mondo : la komprenon, ke la 
malnova idealo de absoluta suverene- 
co de la nacioj estis eraro, stultaĵo ; 
Car vere la suvereneco de pluraj eŭro- 
Paj nacioj falis sub la reĝimo de na- 
zioj, kaj ankaŭ la suvereneco de Ger- 
Manujo kaj Japanujo jam falis sub 
pli 8Tandaj fortoj. Ĉiuj nacioj, same 

iel ĉiuj individuoj, dependas por sia 
feliĉe de la kunlaborado de aliaj ; 
sekve la popoloj interdependas kaj 
la solidareco de ĉiuj estas la vojo por 
la feliĉo de ciuj. 

La plej altan nivelon de nacia aro- 
ganteco atingis faŝismo kaj naziismo, 
sed ilia vivo estis tre mallonga kaj 
pereigis siajn proprajn naciojn. Eble 
la homaro lernos la historian lecio- 
non kaj ŝanĝos sian vojon. 


1.G.B., Brazilo. 


BERN 1947 


Informoj pri la restado. 


La 32-a Universala Kongreso de 
Esperanto okazos en la plej vigla 
turisma sezono, nome de la 26-a de 
julio ĝis la 2-a de aŭgusto 1947. Pro 
la grandparte ankoraŭ malfacilaj cir- 
konstancoj en la landoj, partoprenin- 
taj en la milito, Svislando estas de 
post la milito la preferata celo de 
alilanda publiko. Tio donas al la or- 
ganizantoj de la kongreso tre mal- 
facilan taskon. Hotelĉambroj estas 
malmultaj disponeblaj, eĉ ĉambroj ĉe 
privatuloj ne sufiĉas ; sekve la pli- 
multo de la kongresanoj devos kal- 
kuli je ia amasa restejo, en lernejo 
aŭ kazerno, sed ĉiu persono ricevos 
sian propran liton. 

Ankaŭ rilate la nutradon ekzistas 
malfacilaĵoj. Pro tio la Loka Kongre- 
sa Komitato devis fiksi la aranĝon de 
la restado kaj nutrado kune, por la 
tuta tempo de la 26-a de julio vespere 
ĝis la 2-a de aŭgusto posttagmeze. La 
aranĝo konsistas do en : tranokto, 
matenmanĝo, tagmanĝo, vesperman- 
ĝo kaj trinkmono (kaj ĉe hoteloj an- 
kaŭ transporto de la pakaĵoj). Lo- 
ĝontoi en privataj ĉambroj aŭ amas- 
restejoj povos laŭ elekto manĝi en 
diversaj restoracioj. Por la amaslo- 
ĝantoj oni havos du kategoriojn, kies 
diferenco konsistas en pli aŭ malpli 
modesta nutrado. 

Jen la prezoj por la diversaj aran- 
80jJ : 


4. Hotelĉambroj. 

Kategorio I (luksa) sv. fk. 205. —; 
kat. II (komforta) 155.— ; kat. III 
(modesta) 130.—. 

B. Ĉambroj ĉe privatuloj. 

Prezo sv. fk. 120.—. 

C. Amas-resteĵo. 

Kategorio I sv. fk. 110.— ; 
gorio II sv. fk. 85.—. 

D. Tendkampo. 

Je distanco de 2 km. de la kon- 
gresejo (en Eichholz) troviĝas bela 
kaj bona tendkampo. Por eksterlan- 
danoj ĝi estas tute senpaga. Eble tro- 
viĝos kelkaj tendoj por tiuj, kiuj ne 
povos kunporti tendon ; luprezo 1 sv. 
fk. por ĉiu nokto. 


Baldaŭa aliĝo al la kongreso kaj 
baldaŭa mendo de ĉambro, ĉu en ho- 
telo, ĉu ĉe privatuloj, ĉu en amas- 
restejo estas necesa, kaj la kongres- 
komitato povas garantii pri la res- 
tado dezirata de kongresano nur, se 
li sekvas la instrukciojn. Ankaŭ pro 
tio estas rekomendinde aliĝi frutem- 
pe, ĉar en multaj landoj estas devizaj 
rarlfacilaĵoj, kaj devas ĝusta- 
tempe klopodi pri la necesaj per- 
mesoj. Samtempe kun mendo de unu 
el la supre cititaj kategorioj oni pa- 
gu la tutan monsumon al iu banko, 
por la konto de la 32-a Univ. Kon- 
greso de Esperanto 1947 en Bern, 
per Schweiz. Volksbank en Bern. 


kate- 


oni 


KC so E ENN PANERO ERA CZK i ARKAA VOA RED UK OID CANKO SIE SENATA OK a APINE 
Cu la eklezio kunkulpas ? 


Sub la titolo : « Ĉu la eklezio kunkulpas 
je milito ? > oni povis antaŭ nelonge legi 
en la svisa gazetaro la sekvantan alvokon 
(tradukis : F.L., Svislando) : 


Karaj gekristanoj ! 

Per la fakto, ke la milito finiĝis, la paco 
bedaŭrinde ankoraŭ ne estas gajnita. Nek 
ĉe la venkintoj kaj venkitoj, nek ĉe la 
aliaj kaj ni estas venkita la spirita sinteno, 
kiu kondukis al la milito, kaj denove mina- 
cas eksplodigi ĝin. La vera paco neniam ve- 
nas tiel facile. Ĝi devas esti gajnata per 
grandaj penoj kaj oferoj. Sed ne nur tial 
ni batalu por ĝi, ĉar la tuta homaro deziras 
ĝin, sed ankaŭ tial, ĉar ni ĉiuj estis desti- 
nitaj kiel sekvantoj de nia majstro Jesuo. 

Ne sufiĉas ke ni abomenu la militon kaj 
serĉu la kulpulojn. Ankaŭ ni kristanoj kon- 
fesu nian parton je la kulpo de la homaro. 
Ni ĉiuj kulpas, ĉar post la unua mondmili- 
to ni lasis la zorgon por la paco en la manoj 
de l' politikistoj, kaj ĉar ni toleris ke la 
ateismo kaj la egoismo faris la alvokon 

Neniam plu milito ! » iluzia. La mondhis- 
toria horo, kiun Dio prezentis al la homa- 
ro, preterpasis ne trovinte uzadon. Ni kris- 
tanoj portas la respondecon ke tio ĉi ne 
ripetiĝu. 

Ne sufiĉas, ke ni neu la mondon de l' mi- 
lito; ĉar ĝi gvidas la tutan homaron al la 
korpa kaj morala abismo. La kristana ekle- 
zio estas destinita por absolute proklami la 
sanktan volon de sia majstro, kvankam tiu 
ĉi volo tute kontrastas la nunan mondon 
Tic estas, jesi per vortoj kaj agoj la fortojn 
de l' justeco, de l homaro kaj de la frata 
komuneco kaj meti la dian regnon supei 
ekonomiaj kaj naciaj celoj. 

Same ne sufiĉas, ke ni nur havu la bonan 
volon. Kiel rapide ĝi kapitulacas antaŭ la 
ekzistantaj faktoj, kiel facile fiaskas pro 
timo antaŭ potenco kaj amo je la mono ! 
Nur la kredo, ke tio, kion Dio intencas, 
neniam estas neebla, kaj ke Dio venkos la 
tutan potencon de l' malbono, gajnos la ven- 
kon. Tiu ĉi kredo estas proklamota de el 
la preĝejo : ĝi respondecas nur al sia majs- 
tro kaj al neniu homa instanco. 

Tia vivanta kredo kondukos nin antaŭen 
sur la vojo de bona pacordo. La vojo sen 
kredo kondukos nin en la abismon. Kom- 
preneble, ne alportante oferojn de ĉiu popo- 
lo, oni apenaŭ sukcesos. Rifuzi ilin per mal- 


kredo, certe kaŭzos pli dolorajn katastro- 
fojn. Estas sankta devo de l' kristanaro, 
antaŭenmarŝi kaj prezenti sian volemon. 

La ekzistantajn dangerojn ni ne venkos 
kaj forigos per la daŭrigata armado, pri- 
skribita en la libro « Burĝo kaj soldato ». 
TiG ne estas la vojo de l' savado. Tiu spiri- 
to fortigas nur malfidon kaj timon, estigas 
nur paralizitan atmosferon, kiu ne kapablus 
rezisti al tria mondmilito, kaj malebligos 
ĉiun paŝon al la efektiva paco. La krista- 
naro subtenu kaj akcelu ĉiujn klopodojn de 
l rajto, de l' kompreno kaj de l' fido, kiuj 
deziras konstrui novan popolkomunecon. 

La bonvolaj homoj inter ĉiuj popoloj, kiuj 
pretas marŝi sur ĉi tiu vojo, devas batali 
malfacilan batalon. Ili nur sukcesos, per la 
kompreno kaj la pledo de siaj kunkristanoj, 
kaj trovante fortan subtenon de l' eklezio. 
La alvoko de la eklezio direktiĝu al la kris- 
tanaro, kaj la gekristanoj en la tuta mondo 
interligiĝu. (Suplemento de l’ tradukinto : 
Ni esperantistoj bone konas la belegan ri 
medon subteni interligojn kun la kristanoj 
en la tuta mondo. Nia grava ŝlosilo estas 
Esperanto ! Do, ĉiu ankaŭ lernu la belan, 
utilan mondlingvon.) 

Per ĉi tiuj vortoj ni anonciĝas ĉe Ĉiuj 
kristanoj petante ilin, ne atendi, ĝis ili es 
tos alvokataj de la estraroj aŭ pastroj. Ni 
ĉiuj formas la eklezion. Estas dezirinde, 
ke en ĝi estiĝu movado, kiu ekkonos, ekkap 
tos kaj realigos la gravan taskon. Kvankam 
ni estas nur malplimulto, ni kredas, ke mul 
taj membroj en nia eklezio atendis tian vor 
ton. Ni invitas ĉiujn, kiuj konsentas, skribi 
jesante al la prezidanto de nia federacio 

La alvoko ĉi-supra estis aprobita de l' 
Protestanta Pacligo, en la kunveno la 28-an 
de aprilo 1946. 

(Prezidanto de la iniciatinta federacio es- 
tas : Pastro G. Roggweiler, Rorschach, Svis- 
lando.) 


Saluto de Julio Baghy 


Se vi ne volas militon, 
preparu vin por paco ! 


JULIO BAGHY 


evidente sentas sin bone en la societo de 
ĉarmaj fraŭlinoj-membrinoj de Esperanto- 
sekcio de l' Budapesta Polica Societo, 


Julio Baghy, nia plej konata ro- 
manverkisto kaj talenta poeto, aŭto- 
ro de Viktimoj, Hura, Pilgrimo kaj 
serio da aliaj libroj, sendis al ni sa- 
lutleteron, el kiu ni volas citi nur la 
Jenajn malmultajn, sed elkorajn fra- 
zojn : 

Pri mi koncize nur tiom: mi trasu- 
feris ankaŭ la duan kataklismon kaj, 
se estas permesate diri, eĉ pli hardi- 
ta mi estas en mia kora konvinkiĝo 
pri praveco de nia afero. Observante 
la scenojn de la mondpolitiko, la 
buŝventoladon de la tutmonda diplo- 
matio, mi estas certa, ke la novaj 
packontraktoj ne estos ideale bonaj, 
ke ili havos erarojn, sed se ni, grizaj 
milionoj, apartenantaj al la diversaj 
popoloj, celkonscie agados por la re- 
konstruo de la vera paco, tiuj man- 
koj kaj eraroj eliminiĝos kaj ni suk- 
cesos kristaligi la spiriton de la nova 
epoko. De nun la respondeco pri la 
estonto fariĝis duobla por la espe- 
rantistaro tutmonda. 

Kompreneble, unu homo sola for- 
mas bagatelan kreoforton, sed se ĉiu 
el ni faros sian homan devon por ak- 
celi la baldaŭan cikatriĝon de la mili- 
taj vundoj kaj partoprenos konscie 
kaj energie en la paciga laboro de 
la animkuracado, mi scias, ke nia 
lingvo kaj ĝia movado havos leonan 
parton en la konstruado, en la estigo 
de la humanisma interpopola kondu- 
to. 

Ĉiu sur sia posteno, tie, kie la Vivo 
kaj Sorto lokis lin, ne hezitu fari eĉ 
apostolan agadon, kaj post paso de 
jardeko la mondo ne plu aspektos 
kiel infero abomeninda. 


Estas nia devo sugesti la penson : 
se vi ne volas militon, preparu vin 
por paco ! Ĉiam tio okazas, kion oni 
preparas. Sufiĉas el la miljara devi- 
ZO : se vi volas pacon, preparu vin 
por milito, ĉar tiu absurda devizo re- 
zultigis ĉiam sangverŝadon, bestiĝon 
de la homoj. 


NNN NNN NNN EROS GR ORIS GESIS OOO EES EE E EE AS 


1500 abonantojn en 45 landoj 


atingis Heroldo ĝis la nuna momento. En la pasinta numero ni publikigis 
la kotizojn por la nova abonperiodo. Al novaj abonantoj ni liveros sen- 
page la numerojn, ankoraŭ aperontajn dum la nuna jaro, post alveno 


de la sciigo pri ilia abono. 


N-ro 8 (1057) paĝo 2 
————~— 


Kondamno de milito — nura ŝerco ? 


Okaze de bankedo de la Woodrow-Wil- 
son-Fondaĵo, kies kuratoro li estis, la tro 
frue fofpasinta Prezidanto Roosevelt iam 
diris interalie : 

“! Woodrow Wilson faris kuraĝan alvokon, 

r ĉiuj tempoj kondamni la militon. Sed 
el la tiel nomitaj ŝtatviroj, kunvenintaj en 
Parizo okaze de la traktadoj pri la tiel 
nomita paco de 1919, minimume la duono 
akceptis lian alvokon kiel ŝercon, kiu ne 
meritas seriozan konsideradon. Tion mi vi- 
dis per miaj propraj okuloj kaj aŭdis per 
miaj propraj oreloj... Ne la bonfarto de la 
homaro sed la propra utilo kaj precipe la 
propra sekureco ŝajnis al la ŝtatoj, reprezen- 
titaj en la Ligo de Nacioj, la plej alta bono. 

Roosevelt deiris de la tezo ke danĝero 
por la mondpaco minacas ne de la popoloj, 
sed sole de la politikistoj. La evoluo plene 
pravigis lin. 

Espereble la politikistoj intertempe fa- 
riĝis pli saĝaj, kaj ankaŭ pli seriozaj. Tiam, 
sed nur tiam, la UNO havas ŝancon suk- 
cesi pli bone ol la mortinta Ligo. 


URTIKO. 
ia TAR ied RAN ETN T ao Das A oj 


Kiel svisa samideano sukcesis 
restarigi grupon. 


Dank' al lerta varbmetodo de malnova 
samideano Josef Koch, en Luzern restariĝis 
Esperanto-grupo. Ĝi havas 20 membrojn, 
el kiuj 14 estas junuloj kaj novuloj. Jen 
kion s-ano Koch mem rakontas pri la ma- 
niero, kiel li varbis tiujn ĉi novulojn (laŭ 
« Svisa Espero ») : 

ĉiam kaj ĉie, kiam mi renkontas ami- 
kon aŭ nur konaton, mi priparolas la ne- 
cesecon de helplingvo (tio estas facila nun, 
kiam oni konsideras la malhelpojn en la 
Porpaca Konferenco kaj aliaj internaciaj 
kunvenoj pro la necesaj tradukoj en al- 
menaŭ tri lingvoj); jes, mi parolas pri 
helplingvo kaj Esperanto speciale. Ili kon- 
fesas, ke la temo estas grava, sed nur mal- 
multaj konas Esperanton aŭ aŭdis pri ĝi. 
Ili tamen ne sufiĉe interesiĝas aŭ « ne ha- 
vas tempon» ... Tiam mi parolas pri la 
ebleco de internacia korespondado, mi in- 
sistas ke per Esperanto ili povus korespon- 
di rekte kun amerikano, svedo, anglo, polo 
ktp. Tion ili jam pli bone komprenas kaj 
pri tio ili pli malpli interesiĝas. Li aŭ ŝi 
promesas pripensi pli funde la aferon an- 
koraŭ unufoje ... sed mi tuj notas la adre- 
son de tiu interesulo kaj sendas ĝin al la 
Esperanto-grupo en Amsterdam, Prago, Ko- 
penhago aŭ alia kaj petas ke unu el la 
membroj skribu simplan poŝtkarton al tiu 
persono ... Tiam plej ofte, post kelkaj se- 
majnoj, mi ricevas karton : « Ĉu vi povas 
sendi al mi Esperanto-lernolibron, mi volas 
provi ĝin unufoje. » 


Post 25 jaroj. 


Oni petis nin represi la jenan artikolon, 
kiu aperis antaŭ sep jaroj en iu multobli- 
gita revueto : 

Tre interesan rakonton ni ricevis de Hugo 
Gerisch, germano, kiu nuntempe loĝas en 
Picton-Ontario (Kanado). S-ro Gerisch es- 
tis ano en la estraro de la Germana Espe- 
ranto-Asocio de 1918 ĝis 1922 kaj prezidan- 
to de la Gazetfako. En 1921 li aranĝis, ke 
264 tagĵurnaloj germanaj raportis pri Es- 
peranto, multaj el ili ĉiusemajne. Li ĵus 
ricevis poŝtkarton de s-ino Staritsky-Se- 
venhuijsen kiu kun sia patro lernej-in- 
spektoro Sevenhuijsen partoprenis la an- 
taŭkongreson (1921) en Dresden, kie li 
parolis kun ili pri infankaravano al Neder- 
lando. S-ro Gerisch estis en Dresden kune 
kun sia edzino, 14-jara filino Hilde kaj 
aliaj knabinoj de lia Esperanto-kurso kaj 
ankaŭ partoprenis la antaŭkongreson. Sur 
la ŝipo dum ekskurso sur la rivero Elbe la 
partoprenintoj kolektis nomojn kaj salutojn 
en albumojn, kiujn ili ricevis de la urbestro 
de Dresden kiel memoraĵojn. Tie lia filino 
konatiĝis kun kelkaj studentoj el Danujo, 
Norvegujo kaj Svedujo, kaj ŝia edzo estis 
tiam inter ili. Kompreneble ŝi ne tiam 
pensis ke li fariĝos la edzo. Li estas S-ro 
Knud Th. Hansen, apotekisto en Kopenha- 
go, komitatano por Danujo de IEL. 

Dum la antaŭkongreso s-ro Gerisch pa- 
rolis kun multaj nederlandanoj, kaj post 
la Kongreso en Praha (1921), s-ro Seven- 
huijsen kaj filino Nelly vizitis lin en lia 
hejmo en Auerbach. Dum la vizito s-ro 
Sevenhuijsen invitis la filinon de s-ro Ge- 
risch, Grete, veni kun la infankaravano al 
Haarlem. Hilde, la alia filino, estis jam 
invitita de ges-roj C. Van Dooren al Rot- 
terdam dum la antaŭkongreso. 

Baldaŭ post 1921 s-ro Sevenhuijsen mor- 
tis, kaj lia sola filino Nelly edziniĝis al 
sia rusa Esperanto-korespondanto, kaj jen 
estas la karto, kiun ŝi sendis al Hugo Ge- 
risch post 18 jaroj: « Estimata s-ro Ge- 
risch, Jam en la jaro 1921 mia patro kaj 
mi gastis ĉe s-ro Gerisch en Auerbach, 
Vogtlando, kaj antaŭ nelonge mi legis 
anoncon de vi en Heroldo de Esperanto, kaj 
nun mi demandas min, ĉu vi estas tiu S-ro 
H. Gerisch. Se jes, respondu al mi kiel vi 
ĉiuj fartas : vi, via edzino kaj viaj du fili- 
noj Grete kaj Hilde. Certe vi ĝustatempe 
forflugis el Germanujo. Mi mem estas 
edziniĝinta kun mia rusa Esperanto-kores- 
pondanto. Ni estas tre feliĉaj kaj havas 
kvin infanojn. Ni loĝas en la sama domo 
kiel antaŭe. Ricevu multajn salutojn de 
Nelly Staritsky-Sevenhuijsen. » 

LI 


Al tio ni povas aldoni ke nun, jam post 
25 jaroj, s-ro Hugo Gerisch ankoraŭ vivas 
en Picton, kaj ke ankaŭ la familio Starits- 
ky Sevenhuijsen bone trapasis la militon 
en sia hejmo en Haarlem. S-ro Gerisch 
kaj s-ro Staritsky ambaŭ ankaŭ nun estas 


abonantoj de Heroldo. 


Heroldo de Esperanto 


15 Novembro 1946 


Svend Dragsted kaj la Gestapo 


(Fino.) 


Eble vi scias, ke la kaptitoj en Froslev 
ĉiam sciiĝis pri la grandaj okazintaĵoj en la 
mondo. En la kampejo troviĝis kelkaj se- 
kretaj radio-aparatoj. Unu el ili estis en 
la priparolita ĉambro de mia amiko. 

Estis necese, ke neniu eventuala denun- 
conto eksciu pri la radio-aparato, kaj ĉar 
oni konis min kaj mian sekretan gazetan 
laboron, oni petis min transloĝiĝi en la 
ĉambron, por ke aliaj ne faru tion. 

Estis granda laboro, kaŝe havigi ĉiujn 
partojn por la aparato en la kampejon. 
Ĉiun parteton ni kontrabandis per aŭto- 
mobiloj, kiuj transportis manĝaĵojn, aŭ per 
alia maniero, kaj poste iu teknikisto kuni- 
gis ilin al la malgranda sed efika aparato. 

Sed kie kaŝi la aparaton ? Ho, estis 
malfacila problemo. Unue ĝi troviĝis super 
la plafono, t.e. sub la oblikva tegmento. 
Per segilo ni segis lukon en la plafono ; 
sed tio ne estis taŭga, ĉar kun iom da aten- 
to oni povis vidi la segitajn fendojn. Kaj 
tio estis tro danĝera. 

Tial ni decidis fari ion alian. La litoj en 
la ĉambro troviĝis en tri etaĝoj, unu super 
la alia. Ni forigis la matracon kaj la fund- 
tabulojn de la plej malalta lito, kaj poste 
ni segis per nia malgranda segilo lukon en 
la planko. Sub la luko troviĝis sablo — la 
kampejo nome estis konstruita sur erikeja 
tero —, kaj ni nun faris truon en la sablo. 
Ni plenigis niajn poŝojn per sablo kaj eliris 
el la barako, kaj kiam neniu tion vidis, ni 
malplenigis niajn poŝojn. En tiu maniero 
la truo iom post iom fariĝis pli granda. 
Baldaŭ ĝi estis tiel granda, ke tri aŭ kvar 
personoj povis stari rekte en ĝi, sub la 
planko, kaj ni ankaŭ devis fabriki ŝtupeta- 
ron, por ke ni povu forlasi la truon. 

Tien, en la truon, ni metis la radio-apa- 
raton, kaj tie ni aŭskultis la diverslandajn 
radio-programojn. Elektristo zorgis pri la 
elektra kurento. Per fakte nenio li faris 
kontaktŝtopilon, kiu estis tamen treege taŭ- 
ga. Ĝi nur konsistis el du malgrandaj truoj, 
en kiujn ni povis meti la elektrajn fadenojn. 
Neniu povis vidi, ke la du malgrandaj truoj 
estis kontaktŝtopilo. 

Vi eble scias, ke ni en Froslev havis la- 
bordevon same kiel en la koncentrejoj en 
Germanujo. Sed tiu labordevo meritas iom 
da priparolo. 

Oni diras, ke ĉina laboristo estas treege 
maldiligenta, kaj ke li laboras kiel eble 
plej malmulte. Sed estas certe, ke la ĉino 
povus multe lerni de la Froslevanoj kon- 
cerne maldiligentecon. 

Matene ni iris al nia laborejo kun la 
fosilo aŭ ŝovelilo sur la ŝultro. Alveninte, 
ni kutime metis la fosilojn oblikve en la 
sablon aŭ en la teron, kaj post tio ni apo- 
gis nin kiel eble plej agrable kontraŭ la 
laborilojn. Kiam germana gardisto alvenis, 
ni prenis niajn fosilojn kaj translokis ter- 
amason, ekzemple de unu flanko de vojo 
al la alia, post kio ni denove ripozis. Se 
denove germano nin ĝenis, ni do translo- 
kis la teramason returne al ĝia antaŭa lo- 
ko. 

Mi povas rakonti ridindan ekzemplon pri 
la mallaboremo. Iun matenon oni vokis kel- 
kajn kaptitojn el la barako, ĉar ili devis 
labori tuj sude de la dana-germana limo 
pri kelkaj tranĉeoj. La kaptitoj formis 
kolonojn, sed ili ne venis en vestaĵoj, en 
kiuj ili povus labori ; ekzemple, kelkaj sur- 
havis ŝuojn faritajn el junko aŭ kano. Tial 
ili devis ŝanĝi la ŝuojn. Sed kelkaj horoj 
pasis, kaj ili ne estis pretaj. La tuta an- 
taŭtagmezo pasis, kaj je la tagmezo ja 
estis laborpaŭzo. Je la dektria horo reko- 
menciĝis labortempo, sed estis tute neeble 
por la germanaj gardistoj fari la nombron 
de la laborontoj korekta. Regis tiom da 
konfuzo, ke la germanoj post kelkaj horoj 
tute kapitulacis kaj prokrastis la laboron 
al la venonta tago. 

La sekvintan tagon la germanoj post 
kelkaj horoj sukcesis en tio, fari la nom- 
bron de la laborontoj korekta. Ĉiuj staris 
en la kolonoj. Sed tiam evidentiĝis, ke la 
germanoj tute ne estis pensintaj pri aŭto- 
mobiloj por la transporto, kaj estis neeble 
marŝi. Tial la kaptitoj ne povis labori tiun 
tagon. 

La trian tagon la kaptitoj ankaŭ estis 
pretaj, kaj tiun fojon la germanoj ne for- 
gesis lui aŭtomobilojn por la fortransporto. 
Ĉio estis en ordo — ili supozis. 


Nu, oni veturigis la kaptitojn al la loko, 
kie ili devis labori. Sed post unuhora labo- 
rado eltrovis la germanaj gardistoj, ke ĉiuj 
fosiloj estis rompitaj. Iu kaptito havis re- 
kordon : li rompis tridek-ses fosilojn. 

Post tiu klopodo la germanoj cedis. Kon- 
traŭ la danoj nenio helpas, ili diris. Oni 
do veturigis la danojn returne al Froslev, 
kaj neniam plu oni sendis danajn kaptitojn 
el Froslev por laborado sude de la dana- 
germana limo. 


Mi rakontas pri ĉi tio sen troigo. Estas 
la fakta vero. Oni diris, ke la germanoj 
havas grandan ordon en ĉio, ke ili orga- 
nizis ĉion. Sed tio ne estas vera. Ĉe la 
germanoj regis konfuzo, malordo kaj ko- 
rupto. La supre rakontita epizodo atestas 
pri tio. 

Iun fojon la germanoj sendis min al dan- 
gera laboro. La kampejo estis ĉirkaŭita per 
tri larĝaj zonoj da landminoj. Estis prok- 
simume kvindek metroj inter la zonoj. 
Inter la unua kaj dua zonoj da landminoj 
la germanoj havis mallarĝan ekzercejon por 
pafado. Tien germana policsoldato akompa- 
nis min kaj alian kaptiton. Kompreneble 
li kunhavis sian pafilon, preta por ago. Ni 
devis ripari kelkajn celtabulojn, kaj por 
fari tion, ni unue devis faligi kelkajn mal- 
grandajn arbojn por havigi materialon por 
la riparado. Ni devis ĉirkaŭiri iomete por 
trovi la ĝustajn arbojn. Estis malagrablaj 
momentoj, ĉar ni ne sciis, ĉu ni ne paŝos 
sur landminon. Jam kelkfoje okazis, ke 
germanaj pioniroj — do, ekspertoj — mor- 
tis aŭ kripliĝis, kiam ili faris ian laboron 
inter la zonoj de landminoj. 


Iun tagon vizitis la sveda grafo Folke 
Bernadotte la kampejon de Froslev. Grafo 
Bernadotte priskribas tiun viziton en sia 
libro « La Fino». Interalie li rakontas pri 
la solena momento, kiam ni kaptitoj faj- 
fis la svedan nacian himnon por honori lin; 
ja estis malpermesite kanti. Tiun momen- 
ton mi neniam forgesos. Mi povas aldoni, 
ke ni ŝuldas grandan dankon al grafo Ber- 
nadotte. Per sia helpagado li savis multajn 
homvivojn. 

En la fino de aprilo mi estis transportata 
al Svedujo per la sveda Ruĝa Kruco. Ĉe la 
alveno en Hälsingborg ni estis senpediki- 
gataj. Oni metis ĉiujn niajn vestaĵojn en 
varmigilon, kaj ni banis. Estis komike, ke 
estis junaj kaj belaj svedaj virinoj kiuj 
lavis nin. 

Estis por mi granda travivaĵo viziti Sve- 
dujon, la landon kun ĉokolado, kun tabako, 
kun sekvinberoj, kun rizo, kun kafo kaj teo, 
kun ĉiuj luksaj kaj maloftaj artikloj. La 
svedoj estis tre gastamaj. 

En Svedujo ni ricevis multajn varojn, 
parte senpage, parte por mono, kiun la 
sveda ŝtato donis al ni. Mi estis internigita 
en Svedujo tri semajnojn, nome dek tagojn 
en Hilsingborg kaj dek tagojn en Smaa- 
land. En Smaaland ni, sesdek personoj, 
loĝis en kinejo. 

Kaj nun mi denove estas hejme, en Dan- 
lando, feliĉa ke mi bonŝance trapasis la 
danĝeran milittempon, kaj ke la potenco 
de l Naziismo kaj de ĝia terura Gestapo 
estas rompita. 


DIRI I RII I I IRI II III I I II III 


Esperanto — nova kuracilo. 


Post la unua mondmilito, pro multjara 
devigita abstinado de plezuro, la amuziĝe- 
mo dumtempe estis tre forta. Preskaŭ 
freneza dancemo kaptis la junularon. Tiam 
foje, okaze de iu dancvespero, mi havis kon- 
versacion kun fraŭlino. En la daŭro de la 
interparolado mi demandis ŝin, ĉu ŝi jam 
aŭdis pri Esperanto. « Esperanto ? » ŝi ek- 
krietis. « Ne. Mi jes lernis Ŝimion, kaj an- 
kaŭ Tangon Milongan, sed pri Esperanto 
mi ankoraŭ ne aŭdis. Ĉu ĝi estas facila ? 
Ĉu ĝi venas el Ameriko aŭ el Hispanujo ? 
Kiel oni ĝin dancas ? » 

Dum la lasta milito, foje mi estis skri- 
binta leteron al Svedujo. En ĝi aperis la 
frazo : « Laŭdire, en Parizo oni ankoraŭ 
fervore laboras por nia afero.» La cenzuro 
opiniis tiun frazon suspektinda, kaj mi es- 
tis vokata al la « Abwehrstelle » (germana 
kontraŭspiona polico) en Hago. Je la de- 
mando de la inspektoro, kion mi intencis 
diri per la vortoj « nia afero », mi respon- 
dis ke temas pri Esperanto. « Esperanto? » 
li diris, « ĉu ĝi estas stenografio ? » 

Antaŭ nelonge, samideano rakontis al mi 
ke li foje interparolis kun soldato de la 
kanada armeo. Iel la samideano direktis la 
parolon al Esperanto. « Esperanto — kio 
ĝi estas ? » demandis la soldato. « Ĉu ĝi es- 
tas speco de Penicelino ? Kaj kion oni ku- 
racas per ĝi ?» 

Esperanto estas kuracilo. Ĝi kuracas gra- 
vajn malsanojn delonge radikiĝintajn en la 
korpo de la homaro : netoleremon kaj ma- 
lamon. Ĉi tiuj malsanoj estiĝis precipe pro 
nekompreno kaj nescio. Kiam la tuta mon- 
do interkompreniĝos per Esperanto, neto- 
leremo kaj malamo laŭgrade fariĝos malpli 
oftaj, kaj la homaro estos pli feliĉa. 


TOJO. 


Kion ni ĝis nun ne sciis. 

En la aŭgusta numero de multobligita 
revuo, eldonata en Suda Afriko, ni trovis la 
jenan informon : 

En la redaktejo de « Heroldo de Esperan- 
to» (Köln) pendis kune, sur la muro, la 
portretoj de Hitler kaj Zamenhof, KIUJ 
ESTIS SAMGRADE HONORATAJ ... Pli 
fidelaj Hitleranoj-Esperantistoj eĉ postulis 
forigi la portreton — de Zamenhof ... 

Informo vere interesa, trovita frandaĵo 
por difinita parteto de la legantaro, kiu 
ŝatas engluti tiajn agrable ekscitajn pilo- 
lojn prefere ol pensi. Kurioze nur estas, ke 
pri tiu afero ni mem ĝis nun nenion sciis. 
En tiu tempo venis nia nuna redaktoro, kiel 
tiama « ĉef » redaktoro, preskaŭ ĉiutage en 
la redaktejon de Heroldo ; sed li ne povas 
memori ke iam li rimarkis tie Hitler-por- 
treton sur iu muro. Nek en la redaktejo, 
nek en la administrejo, nek en la presejo, 
nek en la librokuŝejo, nek en la ... kar- 
bokelo. Ĉu kredeble, ke iu el la Herolduloj 
ornamis sian laborejon per Hitler-portreto 
kaj rapide ĝin forkaŝis ĉiufoje kiam la ĉefo 
envenis ? Laŭ nia scio, ne unu el la Herol- 
do-stabo estis Hitlerano. Nek publike, nek 
sekrete. La redaktoro (s-ro Berger), la 
presejestro (s-ro Goppel); la kontorestro 
(S-ro Wieland), la laboristoj kaj helpistine- 
toj, ili ĉiuj havis nur la deziron ke tiu nova 
(tiam) reĝimo, kiu pretendis feliĉigi Ger- 
manujon kaj la mondon per nova ideologio, 
kiel eble plej baldaŭ ree malaperu. 

Do, la informo en la sudafrika revuo estas 
vere interesega. Aŭ ĉu ĝi eble ne estas ... 
simpla kalumnio ? 

Sed eventuale oni celas per la « redak- 
tejo de Heroldo » la apartan laborejon de 
la ĉefredaktoro en lia privata hejmo ? Nu, 
ni proponas, tuj per fluganta raketo eks- 
pedi nin mem al la infero, se iu kapablas 
aserti, ke iam li vidis sur iu el la 28 mu- 
roj de nia siatempa Kolonja hejmo la por- 
treton de iu el la nazi-elefantoj aŭ nazi- 
nanoj. Kaj koncerne nian hejmon en Neder- 
lando (de post 1936), kiu ja ankaŭ estis 
kvin jarojn sub la nazi-jugo, jen propra- 
iniciata atesto de juda najbaro, feliĉe sa- 
vita, s-ro M. de Vries, en letero destinita 
por la nederlanda politika polico, de 11.7. 
1945 : 

Kiel tipan ekzemplon de lia sintenado 
(te. de T.J.) mi povas ankoraŭ aldoni, ke 
neniam troviĝis en lia hejmo portreto de 
Hitler aŭ de iu el ties vasaloj. Sed jes DUM 
ĈIU TEMPO troviĝis tie bildo de la juda 
aŭtoro de Esperanto, D-ro Zamenhof, kiun 
portreton li nomis SIA « Fiuhrerbild» (t.e. 
bildo de la Gvidanto). 

Sen plua komento. 

En la sama artikolo troviĝas alia malvera 
aserto. Sed ĝi koncernas ne nin, kaj ce- 
tere ankaŭ ĝi estas tiel absurda, ke ni opi- 
nias superflue nin okupi pri ĝi. 


Geskoltoj atentu ! 


En marto 1946 estis starigita Esperan- 
ta fako ĉe Junak, asocio de ĉeĥoslovakaj 
geskoltoj. Estroj de tiu ĉi fako estas Fr. 
Buhr kaj St. Leŝinger. Ambaŭ fratoj lon- 
ge propagandas Esperanton inter skoltoj 
kaj estas komitatanoj de Esperanto-Asocio 
de Ĉsl. Respubliko. Nun ni petas ĉiujn ali- 
landanojn ke ili subtenu nian laboron. Klo- 
podu fondi Esperantan fakon ĉe via tut- 
ŝtata skolta asocio ! Anoncu, ke ĉsl. ges- 
koltoj volas korespondi kun geskoltoj de la 
tuta mondo pri skoltaj aferoj, kaj speciale 
kun tiuj, kiuj volas partopreni venontan 


ĵamboreon. Adreso : Junák, asocio de ĉe- 
ĥoslovakaj geskoltoj, Esperanta fako, Ste- 
pánská 61, Praha, Ĉeĥoslovakujo. 


SAMIDEANA VIZITO ĈE EMINENTA EKLEZIULO. 
Episkopo Yusab de Girga fariĝis Patriarko de la koptaj kristanoj. 


Kristanismo eniris Egiptujon en la unua jarcento pere de Sankta 
Marko, kiu estis la unua apostolo de la Kopta Eklezio en Egiptujo. La nuna 
Patriarko, Papo Yusab (Josefo) 2-a, estas la 115-a apostolo. Yusab 2-a, 
kiu nun estas 63-jara, fariĝis patriarko antaŭ nelonge. Inter la 2057 dele- 
gitoj el diversaj provincoj de Egiptujo kaj Etiopio, kiuj kunvenis por elekti 
lin, troviĝis nia samideano, s-ro Nasif Mahrus el Fajumo. 


S-ro Mahrus ankaŭ estis inter la 22 mem- 
broj de komitato, konsistanta el episkopoj 
kaj laikoj, kiuj akompanis la patriarkon de 
lia episkopa sidejo en Girga al Kairo, kie 
okazis lia kronado. La komitato uzis specia- 
lan vagonaron. En ĉiuj stacidomoj dum la 
500-kilometra vojaĝo salutis la patriarkon 
nekalkulebla homamaso. Post dek-hora ve- 
turo la celo estis atingita. 

En Kairo la patriarko estis renkontata de 
la delegito de l’ ĉefministro, la ministro de 
komerco kaj tekniko, de la eminentularo 
kaj ĉefpastroj. Ili akompanis lin al la kop- 
ta katedralo, kie Yusab 2-a faris malgran- 
dan dankpreĝon. 

La kronadon partoprenis delegito de la 
egipta reĝo, reprezentantoj de la ŝtato kaj 
de la diversaj kredoj : katolika, greka, ar- 


mena, protestanta, anglikana, la ĉefprezi- 
danto de la mahometana universitato El 
Azhar, Lordo Stanisget, kaj pli ol 2000 
eminentuloj. 

La koptoj, kiuj nombras en Egiptujo unu 
kaj duonan milionon, estas la veraj pur- 
sangaj egiptoj, kies prapatroj estis la an- 
tikvaj egiptoj. La kopta popolo havas gran- 
dan esperon je sia nova patriarko, ĉar li 
estas bone edukita, serioza kaj saĝa. Li 
plenumis siajn religiajn studojn en la uni- 
versitato de Ateno ; li scias la araban, fran- 
can, grekan kaj koptan lingvojn, kaj iome- 
te la anglan. 

(La foto estas farita okaze de vizito de 
s-ro Mahrus kun filoj ĉe la patriarko, kiam 
li ankoraŭ estis episkopo ; s-ro Mahrus es- 
tas la tria de maldekstre.) 


15 Novembro 1946 


G. B. Shaw 
(Fino.) 


Shaw ekkaptis la usonan radio-aŭs- 
kultantaron per sia « Malgranda pa- 
rolo pri Ruslando ». Li donis al Ame- 
riko, kion ĝi petis ; sed la malagra- 
blaĵo estas, ke neniu ŝatas seriozan 
spritaĵon. 

Li diris : « Ruslando priridis, mal- 
esperigis, batis, hontigis, kompromi- 
tis, aludis kaj preskaŭ finvenkis nin.» 
Vera aŭ nevera, tio mirigis la ho- 
mojn. 

« Via prezidanto (Hoover), kiu dis- 
famiĝis per nutrado de malsataj mi- 
lionoj de militruinigita Eŭropo, ne 
povas nutri sian propran popolon dum 
la pactempo. » Se multaj el liaj aŭs- 
kultantoj ne estus samopiniaj, ili ne 
estus tiel grandioznombre voĉdo- 
nintaj por Roosevelt la sekvintan 
jaron. 

«Nia agrikulturo estas ruinigita 

kaj niaj industrioj fiaskas sub la pe- 
zo de sia propra produktiveco, ĉar 
ni ne eltrovis kiel disdividi kaj same 
produkti niajn varojn.» Neniu pro- 
fesoro de ekonomio en niaj tagoj dis- 
putus pri tio. Nek iu profesoro de 
historio neos, ke Lenin kaj liaj ami- 
koj « ekkaptis la potencon de Sovetio 
kaj kreis la USSR precize kiel Wa- 
Shington kaj Franklin kaj Tom Paine 
kreis Usonon ». 
“Poste li sugestis amuzan diman- 
ĉan ludon. « Kolektu la artikolojn en 
la rojalistaj gazetoj kaj la politikajn 
pamfletojn, usonajn kiel ankaŭ bri- 
tajn, eldonitajn dum la lasta kvaron- 
Jaro de la 18-a jarcento ! Forstreku 
la datojn, la nomon de la lando kaj 
la nomojn de ĝia gvidinto. La ludo 
estas por viaj amikoj plenigi la blan- 
kajn punktojn. Kiu lando estas tiu, 
vi demandos, kiu rompis ĉiun socian 
ligilon kaj dediĉis sin al anarkio kaj 
malnobleco laŭ ordono de bando da 
ateistoj, drinkuloj, diboĉuloj, ŝtelis- 
toj kaj insidmurdistoj ? Viaj amikoj 
konjektos malĝuste. Se la ĝusta res- 
pondo estas Ameriko, ili krios Trotz- 
ky. Ili deklaros ke ... Jefferson estas 
Lenin, ke Franklin estas Litvinoff, ke 
Paine estas Lunatcharsky, ke Hamil- 
ton estas Stalin. Se vi diros al ili la 
veron, ili verŝajne neniam denove pa- 
rolos al vi ; sed vi donos al ili mora- 
lan lecionon, kiu devas esti la celo 
de ĉiuj dimanĉaj ludoj. » 

Li avertis, ke Ruslando ankoraŭ ne 
estas paradizo. « Ruslando estas tro 
grandspaca, » li diris, « por ke iu re- 
gistaro en 14 jaroj povu forigi la 
teruran malriĉeco-senordon, nescia- 
don kaj malpuron postlasitajn de la 
SL EIRO n Mi timas, ke ekzistas su- 
rioj da malriĉo, nescio kaj malpuro, 

lujn ni konas tiel bone hejme ; sed 
Primo espero ĉie en Ruslando, ĉar ĉi 
dis. malbonoj retiriĝas tie antaŭ la 
kiel NTO de komunismo tiel certe, 
la 1 li progresas kontraŭ ni antaŭ 
erdo malespera batalo de nia ban- 
a anta kapitalismo por prokrasti 

n neeviteblan finon per malaltigo 

ke mAJroj, multobligo de tarifoj kaj 
olekto de ? tuta latenta sovaĝeco 

: aj avido en la mondo por ĝia sub- 

k no en rabista milito, sub la masko 
e patriotismo. » 

igoj faris predikojn al britoj sen li- 

eduko pri moralo, politiko, ekonomio, 
Liberata eĉ religio. Kio koncernas 

A n, li diris al la angloj, ke ili 
« ĉesu konjekti SO Ali CGT 
scias ki onjekti pri ĝi », ĉar ili ne 

10 Bl estas, « neniam ĝin ha- 


ERER ERR EKEREN 


VERDULAJ VORTOJ 


D-ro L.L. Zamenhof : 


Ĉiu veraĵo, d 
» Qum ĝi restas abstrakta 
sestino, havas nenian influon sur la mon- 


; sed kiam oni ĝin vidas en formo kon- 
Wais, A formo de amaso da homoj, kiuj 
kaa LAJ an movas antaŭ niaj okuloj, kiuj 
nA rUNerdon, entuziasme bruas kaj kan- 
la Du an a mistera forto senkonscie puŝas 
ĉia kaj pputojn al la entuziasmigita amaso, 
FaMo. eo, kiu ĝis nun ŝvite gutadis, per 
= jo disverŝiĝas en la mondon simile 

maro, (1905.) 
D-ro Albert Steche : 


La bezono, komunikiĝi persone kaj skribe 


kun anoj de aliaj popoloj, kr 
ganoj de tiuj ĉi interrilatoj sj, e aj 
Oni ne povas lerni ĉiujn lingvojn. Tial la 
helplingvo estas nepre necesa. P 

(« D.Esp. ein Kulturfaktor », vol. 3.) 
F, mave g 

ute aparte de tio, ke la 
to estas rimedo de internacia EEE 
ĝia logika strukturo faras ĝin ankaŭ tre 
grava ilo por la pli bona ekscio de nia 
propra lingvo kaj por spirita pliboniĝo pri 
nia scio de niaj ĉefaŭtoroj naciaj. 

(«Tra la labirinto», p. 313.) 

Heroldo de Esperanto 


Isaj Dratwer : 


Ne, mi ne pensas... 

Ne, mi ne pensas. Mi penas ne 
pensi. Kvazaŭ per surtirita surka- 
pen litkovrilo mi kovras min per la 
griza ĉiutageco. Flanken mi deŝovas 
la rememorojn. Mi bone scias, ke ne- 
niu estas, nenio estas. Patrino, patro, 
hejmo, geamikoj ... 

Sed tamen el la kaŝitaj anguletoj 
de la animo io nekaptebla, kiel muŝo 
altrudema, memorigas : 

Ĉu vi memoras ? ! 

... La trankvilon de l hejmo fami- 
lia ... 
Ĉu vi memoras ? ! 

... La festan tablotukon sur la ta- 
blo ... 

Ĉu vi memoras ? ! 


Ĉu vi memoras ? ! 
... La kison post la teatro ... ] 
Ne, mi ne memoras, pri nenio mi 
pensas, ĉar mi ne volas ! 
Sed tamen, iam ... mi devas ! 


Varsovio, Septembro 1945. 

vis ». Senarmigo, kiel diskutita en 
Ĝenevo, ne interesis lin, ĉar « se mi 
estu mortigata per bombo, mi prefe- 
ras, ke ĝi estu tiel granda kiel eble, 
donante gravecon al la okazaĵo kaj 
farante pli grandan bruon ». W 

Kaj pri piaj elverŝadoj rilate la 
Imperion, li respondis tiel : « Se mi 
estus fremdulo de alia planedo, mi di- 
rus, ke provo kunligi Anglujon kun 
Hindujo, antaŭ ol Anglujo estas kun- 
ligita kun la Unuigitaj Ŝtatoj sur 
unu flanko kaj kun ĉiuj siaj aliaj, 
okcidentaj najbaroj sur la alia, es- 
tas freneza renverso de la natura or- 
do de aferoj, kaj verŝajne ne povas 
daŭri. » = 3 

Li estas vegetarano de sia junaĝo, 
kaj al gastoj li diris : « Vi ne bezo- 
nas timi. Ni havas ĉiam sufiĉe da 
kadavroj por manĝigi mian edzinon.» 
Iam, kiam Beerbohm Tree demandis: 
« Ĉu ni donu bifstekon al Shaw kaj 
metu iom da ruĝa sango en lin ? », 
s-ino Pat Campbell respondis : « Pro 
Dio, ne faru tion. Li estas sufiĉe 
malbona tia kia li estas ; sed se vi 
donos al li viandon, neniu virino en 
Londono estos sekura ! » 

Ĉe prezentado de certa kordinstru- 
menta kvarteto diris amiko : « Ĉi tiuj 
viroj ludas kune ĉirkaŭ 12 jarojn. » 
— « Ĉu ni ne estis ĉi tie jam pli lon- 
ge ?» ĝemis Shaw. La mastrino ĉe 
la muzik-kunveno demandis lin : 
« Kion vi pensas pri la violonisto ? » 
— « Li memorigas min pri Paderews- 
ki, » respondis Shaw. — « Sed Pade- 
rewski ne estas violonisto, » ŝi pro- 
testis. — « Ankaŭ ĉi tiu sinjoro ne 
estas ! » li asertis. 

Shaw laŭdire malŝatis muzikon 
dum manĝado. Iam li demandis or- 
kestro-gvidiston : « Ĉu vi povus lu- 
di ion, se mi petus vin ? » — « Certe, 
sinjoro ! » — « Bone, ĉu vi bonvolus 
kart- aŭ domenludi, ĝis mi finos mi- 
an tagmanĝon ? » 

Estante 90-jara, li estas ankoraŭ 
miraklo de agemo. La bildo de lia 
altkreska figuro, la blankbarba ju- 
neco, la senzorga paŝo kaj la kuraĝe- 
ga rigardo estas vive antaŭ ni. Li fa- 
ris pli multe por liberigi la reĝolan- 
don de l' spirito por homoj de bon- 
volo ol ĉiuj instalitaj aŭtoritatoj en 
Eŭropo kaj Usono. 


D-ro A. MILDWURF, Londono. 

Ni donas la parolon al : 


Francois de Lesseps : 
Niaj kontraŭstarantoj ofte estas niaj plej 
bonaj helpantoj. 


La Rochefoucauld : 
Estas pli facile kompreni la Homon ĝe- 
nerale, ol iun ajn homon speciale. 


Jacob Cats : 
La plej feliĉiga meblo estas bona edzino. 


Sheridan : 
La plej senriska vojo por ne erari estas: 
esti decidema sukcesi. 


Inayat Khan : 
En la tagoj, kiam vi konsciiĝas ke vi ne 
scias, vi komencas scii. 


Thorbecke : 
Ne ekzistas situacio, kiu ne klopodas 
transiri al alia. 


Vondel : 
Glavo unufoje eltirita malrapide re-enin- 
giĝas. 


Mono-grafio 


Mono « nigra ». 


Preskaŭ ĉiuj landoj eŭropaj suferegis pro 
la milito. Preskaŭ ĉiuj fariĝis malriĉaj, kaj 
por eviti inflacion, ili kreis leĝojn por pro- 
tekti sian valuton. Tamen la t.n. « nigra » 
komerco ne observas la oficialajn monkur- 
zojn. Fine de junio, iu svisa bankinstituto 
publikigis la jenajn «nigrajn » kurzojn (en 
krampoj la oficialaj): unu angla pundo 
9 sv. fk. (17.34), 100 belgaj frankoj 4 sv. 
fk. (9.90), 100 francaj frankoj 1.20 sv. fk. 
(3.60), 100 italaj liroj 0.90 sv.fk. (1.91), 
100 nederlandaj guldenoj 42 sv.fk. (162). 
Kompreneble, la vera valoro de la diversaj 
valutoj estas pli alta ol tiuj « nigraj » kur- 
zoj. Cetere, eĉ por usona dolaro oni pagis 
« nigre > nur 3.30 sv.fk., anstataŭ la oficia- 
laj 4.30. 


Revenis de semajnfina vojaĝo pli riĉa 

ol li foriris. 

Korespondanto de « Times » renkontis vo- 
jaginton kiu faris semajnfinan vojaĝon al 
la kontinento. Li estis kunportinta 75 pun- 
dojn (tee. la maksimuman sumon permesi- 
tan). En Ĝenevo li ricevis por unu funto 
oficiale 17 svisajn frankojn. Li aĉetis silkan 
ĉemizon kaj arĝentan bruligilon, pagis ho- 
telon kaj ĉion kaj deponis la reston (1200 
sv.fk.) ĉe svisa konfidulo. En Francujo li 
ricevis por la bonhavo de 1200 sv.fk. 120.000 
francajn frankojn (nigre), anstataŭ la ofi- 
cialaj 36.000. Li bonege vivis unu tagon en 
Parizo, restis al li 112.000 frankoj, kaj ilin 
li deponis ĉe agento proksime de la Opero. 
Reveninte Londonon, li vendis la francan 
deponaĵon por 160 pundoj. Li do ne nur 
estis farinta belan vojagon, dum kiu li bo- 
ne vivis, sed li krom tio profitis silkan ĉe- 
mizon, arĝentan bruligilon kaj — 85 pun- 
dojn kontante ! 


Prefere... 


Leganto en Francujo sendis al ni la sek- 
vantan interesan epizodon : 

Unu viro mensmalsaniĝis en julio 1939, 
kaj lin oni metis en frenezulejon por necesa 
kuracado. Oni bone prizorgis lin kaj fle- 
gis. Iom post iom lia cerbo pliklariĝadis, kaj 
en la komenco de julio 1946 la ĉefkuracisto 
de la frenezulejo opiniis, ke lia paciento es- 
tas denove tute sana, kaj ordonis, ke oni 
lin liberigu. Do, oni redonis al la ulo la ves- 
tojn, kiujn li surportis antaŭ sep jaroj, kaj 
ĉion, kio tiam estis en liaj poŝoj, inkluzive 
de dudek-franka ormonero. 

Kiam li trovis sin libera sur la strato, la 
unua penso de la eksfrenezulo estis, ke li 
regalu sin per luksa tagmanĝo. 

«Bonan kaj malkaran restoracieton mi 
konas ne malproksime de tie ĉi, » li diris al 
si. «Mi tuj iru!» 

Kaj li iris. 

Li mendis kelkajn almanĝaĵojn, bifstekon 
kun frititaj terpomoj, salaton, pecon da fro- 
maĝo, persikon. Boteleton da vino kaj ta- 
son da nigra kafo li trinkis — kaj sentis 
sin bone. La kelneron li vokis. 

— Kiom mi ŝuldas ? li demandis. 

— Tricent kvindek frankojn, respondis la 
kelnero. 

Kiom ? Tricent kvindek ... Sed tio estas 
pura rabo ! Tian monon mi certe ne pagos ! 
Cetere, tiom da mono mi ne havas kun mi ... 

— Nu, tiuokaze, diris la kelnero, al vi mi 
venigos la estron, kaj vi diskutos kun li. 

Al la restoraciestro la kompatinda re- 
saniĝinto rediris, kion li jam klarigis al la 
kelnero, kaj sian parolon li finis, dirante : 

— Nun, faru kion vi volas, sed pli ol ĉi 
tion mi ne posedas. 

Kaj sur la tablon li metis sian dudek- 
frankan ormoneron. Larĝa rideto ekfloris 
sur la lipoj de la estro, kiu kun respekto- 
plena ĝentileco diris : 

— Ho, sinjoro, mi tuj redonos al vi la 
ceteron. La kalkulo sumiĝas je tricent kvin- 
dek frankoj. Do jen: tricent kvindek kaj 
kvindek estas kvarcent, kaj sescent faras 
mil, kaj kvar mil, kvin. Mi pensas, ke tiel la 
afero ĝustas, kaj ke lia sinjora moŝto ho- 
norigos mian modestan gastejon per bal- 
daŭa revizito. 

La kliento alrigardas la bankbiletojn per 
mirigitaj okuloj kaj malgaje diras : 

— Prefere rekonduku min tuj al la frene- 
zulejo „.. 


Milionuloj en Sovetio. 


Ankaŭ Sovetio havas siajn milionulojn. 
Antaŭ la milito vivis sole en Moskvo pli ol 
tridek rublo-milionuloj, kies plej riĉa estis 
la verkisto Aleksej Tolstoj. Ĝenerale ver- 
kistoj, kantistoj, filmreĝisoroj, sed ankaŭ 
inĝenieroj, perlaboras multe da mono, kon- 
diĉe ke iliaj kapabloj efektive estas ekster- 
ordinaraj. Tamen — ĉiu devas en Sovetio 
mem « perlabori» sian monon, do ne pere 
de aliaj, ĉar tion oni konsideras ekspluato. 
La aĉetpovon de unu rublo en Sovetio oni 
povas kompari proksimume kun tiu de unu 
svisa franko en Svislando. 


Ĉu ĉio estas ebla ? 


Kvankam lastatempe oni multe parolas 
— ni memoru Byrnes, Wallace, Churchill, 
Schumacher, De Gaulle k.a. —, tamen oni 
ankoraŭ alte notas la vortkurzon. Prezentu 
al vi, ekzemple : Stalin deklaras al angla 
ĵurnalisto, ke li opinias novan militon ne- 
verŝajna, kapitalistan ĉirkaŭbaron ĉirkaŭ 
Sovet-Unio neokazigebla, kaj la atombom- 
bon armilo senefika, ĉar ankaŭ aliaj landoj 
ĝin havos. Kaj la efiko de lia deklaro ? 
Jen : malŝarĝiĝo en Moskvo, sed ankaŭ en 
Parizo, Londono kaj Vaŝingtono. Eĉ pli: la 
kurzoj ĉe la Novjorka borso leviĝas. Ke 
la popoloj sopiras la pacon, tion ni scias ; 
sed kiu imagus, ke marŝalo Stalin, la kon- 
traŭkapitalisto, per nur kelkaj vortoj kapa- 
blus servi la kapitalistan klason de Usono 
per profito de 1 ĝis 5 6; ? 

La diferenco 


Lingvo gepatra : 

river romantike-fabela ; 
Universala : 

kanalo praktike-laŭcela. 


Lingvo gepatra : 

kreskej' en dezerto trovita ; 
Universala : 

ĝardeno laŭ sperto plantita. 


Lingvo gepatra : 

ĉevalo eterna, nobela ; 
Universala : 

ekspreso moderna, sinpela. 


Lingvo gepatra : 

koncerto de kamp' kaj arbaro ; 
Universala : 

oper’, simfonio, fanfaro. 


Lingvo gepatra : 

ho, mirlabirint” stalagmita ! 
Universala : 

palaco laŭ plaw konstruita. 


Lingvo gepatra : 

funt, unco, buŝelo, jard”, vedro ; 
Universala : 

jen la kilogramo kaj metro. 


Lingvo gepatra : 
por propranacia la rondo ; 
Universala : 
ŝlosilo al tuta la mondo. 
TEO JUNG. 
Jardo (yard) estas angla, 
kaj vedro (wedro) estas rusa mezuroj. 


NATURLINGVO. 


Ĉe la Naturo ĉio estas lingvo: de la 
bruega ruiniĝo de granita ŝtonego, kiu de 
supre sur la montego rulfalas al valo, ĝis 
la grandega profundo de Oceanoj, ĉio estas 
lingvo. Lingvo estas en la Suno, kiu per 
sia radiado revekas la ritman rekomenci- 
ĝon de Vivo sur la Tero kaj sur aliaj plane- 
doj de sia orbito ; lingvo estas en la Atomo, 
kie la elektronoj kaj protonoj, ĉiam en 
moviĝado, sub impulso de mistera Leĝo de 
altiro, ŝajnas formiĝi kiel Lakta Vojo. La 
Homo, esplorante kaj profanante tiun mis- 
teran Leĝon, eltrovis grandiozan forton per 
malintegriĝo de Atomo, tiel ke ĝi fariĝas 
nun malkvieta, eksploda kaj treege poten- 
ca lingvo, kiu povos konduki al detruado 
de la homaro, aŭ eble al la eterna Paco sur 
la Tero. 

Sed lingvo estas en la Ĉiela Arkaĵo, en 
kiu miriadoj da sunoj eterne luktas por 
akiri ... nekonatan forton kaj ... por el- 
militi sian vivon en la senlima Spaco. 
Lingvo estas en la dancflugado, kiun abeloj 
malŝparas per sia zumado ĉirkaŭ la abe- 
lujo plenplena je nektaro, kaj estas lingvo 
inter la formikoj, kiuj sin komprenas reci- 
proke per subita movado de siaj antenoj. 
Lingvo estas tiu ĉarma de l' najtingalo, 
kiu eligas siajn esprimojn de ĝojo kaj do- 
loro per sia dolĉega tono, plena je la plej 
nuanca esprimado ; lingvo estas la blekego 
de leono kaj de ĉiuj kataj bestoj ; la hirun- 
da trilo ; la mugado de arbaro kaj de ne- 
penetrebla forsto ; la akra krio de vesperto; 
la bojado de hundo ; la grakado de korvoj, 
la funebra plendo de strigo, kaj la flugeta- 
do de papilioj de floro al floro ; lingvo es- 
tas la lumetado de lampiroj, kiuj recipro- 
ke sin alvokas, la devojiĝinta ŝafeto ekble- 
kanta siajn dezirojn al la grego; kaj fine 
la furioza kriego de l' fulmo en uragano, 
ĉio estas lingvo en la Naturo, 

La Homo, senpova kompreni la mult- 
lingvecon de l' Naturo, riverencas al ĝi kaj 
levas al la Ĉielo elverŝon de sia poezio. Li 
nur kapablas kanti la florlingvon, la roklin- 
gvon, la arbaran lingvon kaj tiun de la 
Oceanoj ; li nur kapablas kanti la lingvon 
de montoj, de lagoj, de verdaj kampoj plen- 
plenaj je rikoltoj : li kapablas nur imiti la 
Naturlingvon, starigante alegorian kanton 
pri la imaga senfina Kreitaro, 

CANDIDO RONCOLINI. 


RIDO SANIGAS 
ESPERANTISTO AL ALIA. 

— Bonan tagon, Isidoro, mi delonge ne 
vidis vin. 

— Mi ĵus venis el hospitalo. 

— Ĉu malsana ? 

— Ne; faletis super akuzativo kaj rom- 
pis kruron, 


LI LONGE ATENDIS. 


ŝi : Neĝentile de vi, veni nerazita al ren- 
devuo ! 

Li : Sed, kara mia, mi certigas al vi ke 
mi estis razita kiam mi alvenis ĉi tie. 


LI MEZURIS. 


Sinjoro : Kion tio signifas, homo, ke vi 
tiel rigardadas min dekape ĝispiede ? 

Almozulo : Ho, sinjoro, mi pensis ĉe mi : 
sinjoro estas precize tiel alta kiel mi, eble 
sinjoro havas malnovan mantelon por mi. 


SUPER LA NORMO. 
Edzino : Jen mi legas ke normale homo 
dum unu tago parolas dekdu mil vortojn. 


Edzo : Nu, mi ĉiam asertis ke vi superas 
la normon, 


REDAKCIA LETERKESTO. 


Pri adresŝanĝoj. Ĉe adresŝanĝoj informu 
vian poŝtoficejon, ke ĝi postsendu gazetojn 
ktp. kiuj eventuale alvenos ankoraŭ al via 
malnova adreso. Konsideru ke ni kutime 
pretigas la banderolojn du semajnojn an- 
taŭ la apero de ĉiu numero, kaj ankaŭ via 
sciigo al ni pri via adresŝanĝo bezonas kel- 
kajn tagojn, semajnojn aŭ (el iuj landoj) 
eĉ monatojn. Povas soni kurioze sed estas 
la fakto, ke ni havas legantojn kiuj ŝanĝas 
sian loĝejon ĉiumonate; tiuj samideanoj 
farus bone, havigi al si konstantan adreson 
ĉe iu entrepreno, kafejo, aŭ ĉe la plej prok- 
sima poŝtoficejo. 

Kiu ridas ? 

Diris marŝalo Smuts, la 76-jara sudafrika 
generalo, honora doktoro de la Leiden'a 
universitato, okaze de sia vizito al Neder- 
lando, ke li, same kiel Churchill, insistas 
pri Eŭropa Statligo kaj plendas pro la mul- 
taj malgrandaj ŝtatoj, barantaj al si reci- 
proke gla vojojn al progreso kaj unuiĝo, 


kiuj ... dum internaciaj konferencoj ĉiam 
onfuznaskas Babilonan lingvomiksadon. 
iu ridas ? 


«La venko — baldaŭ ĝi venos ; la mon- 
do ĝoje nin benos ! » 


Ĉu restariĝos GEA ? 


La 23-an de septembro okazis en Frank- 
furt a.M. konferenco de kelkaj eminentaj 
esperantistoj por priparoli la restarigon de 
Germana Esperanto-Asocio. Inter aliaj par- 
toprenis D-ro Ziegler (prez. de « Laboro », 
München), L. Puff (prez. de la grupo Frank- 
furt), supera studdirektoro D-ro J. Kreut- 
zer (gvidanto de grava instruista sindika- 
to), kaj malnova samideano Carl Barthel. 
Oni deziresprimis pri restarigo de GEA, 
kun D-ro Ziegler kiel prov. prezidanto kaj 
la Esp.-informoj de «Laboro» kiel prov. 
organo. 

Okaze de propaganda kunveno en Frank- 
furt la 6-an de oktobro paroladis eksminis- 
tro D-ro Strecker pri la temo « Esperanto 
kiel ponto al la interpopola interkompre- 
niĝo». Ĉeestis reprezentantoj de la gaze- 
taro kaj de la Radio. 


Kiu povas helpi 
retrovi la filon de samideano ? 


En la nokto de 28-29 aŭgusto 1944 estis 
paffaligita kun sia aviadilo, en la apudeco 
de Boxtel (N.B.), Nederlando, la flug-ofici- 
ro Keith M. Dean (milita numero 512754). 
Lia patro, s-ro Ernest F. Dean, « The Chan- 
try », Stour Street, Sudburry, Suffolk, An- 
glujo, petas informojn, kiuj povas konduki 
al retrovado de lia filo, kiu de post tiu tem- 
po estas malaperinta. La person-priskribo : 
aĝo 23-jara, alteco 1.80 metroj, mezbukla, 
eble maldikaj lipharoj, du ringoj sur mal- 
granda fingro, verŝajne portis argentan 
medalionon « Sankta Kristoforo », iom bal- 
butas. Informojn oni eventuale povas sendi 
ankaŭ al s-ro Gerrit Nieuwenhuis, Heeren- 
straat 47, Wageningen, Nederlando. 


Kion Nederlando kapablas, 
tion kapablas ankaŭ aliaj. 


La subskribojn, ĝis nun kolektitajn en 
Nederlando por la Peticio al UNO, oni tak- 
sas jam je 35-40.000. Per tio, tiu malgran- 
da lando staras ĉefloke en la statistiko pri 
la petskribo. Antaŭ unu monato kelkaj ne- 
derlandaj lokoj estis ensendintaj pli ol 
2000 subskribojn : Amsterdam 2512, Gro- 
ningen 2241, Boskoop (negranda loko !) 
2152, Almelo 1969, Hago 1772, Leeuwarden 
1725, Leiden 1102, Arnhem 916, Veendam 
892, Enschede 800, Rotterdam 633, Dokkum 
554. Sed la nederlandaj esperantistoj ne es- 
tas kontentaj pri tiu rezultato. Ili volas 
atingi 50.000, kaj pli poste minimume cent 
mil subskribojn. Kaj kie restos la aliaj 
landoj ? Ĉar kion la malgranda Nederlan- 
do kapablas (kaj simile bone laboris Bul- 
garujo), tion kapablos ankaŭ aliaj, pli gran- 
daj landoj. Estas ja tiel facile, akiri sub- 
skribojn por la peticio, oni devas nur 
klopodi — ĉe parencoj, konatoj, Kolegoj, 
ĉe siaj klientoj aŭ liverantoj, ĉe la butikoj, 
kie oni aĉetas siajn varojn, ĉe la buĉisto, 
spicisto, laktisto. Se vi ankoraŭ ne faris 
klopodojn, provu, kaj vi miros pri la re- 
zultato! Se vi jam klopodis, obligu viajn 
klopodojn ! Paroli al aliaj pri la peticio, es- 
tas samtempe la plej bona propagando por 
nia afero. 


20-a SAT-Kongreso. 


La 20-a Kongreso de Sennacieca Asocio 
Tutmonda okazos la 2-7 aŭgusto 1947 en 
Aarhus, Danlando. Prezidanto de la orga- 
niza komitato estas Magnus Jacobsen, 
Brendstrupvej 8, Aarhus, al kiu oni sendu 
ĉiujn demandojn rilate al la kongreso ; ka- 
sisto Holger Hansen, Haslevej 13, Aabyhoj. 
Kongres-kotizojn oni sendu al: Poŝtĝiro 
58199, La Organiza Kongresa Komitato 
1947, la kasisto, Aabyhoj. — Aliĝkotizo 
por SAT-anoj 13 danaj kronoj kaj por gas- 
toj 16 kr. ; por frualiĝontoj (antaŭ 1.6.1947) 
SAT-anoj 10 kr., gastoj 13 kr. 

Aarhus estas la plej granda urbo dana, 
krom la ĉefurbo Kopenhago; ĝi situas 
bele ĉe la orienta bordo de Jutlando apud 
la maro Kattegat, kaj kun la antaŭurboj ĝi 
havas 140.000 loĝantojn. Konata ekster nia 
malgranda lando estas Aarhus precipe pro 
du grandaj fabrikoj : Sabroe, kiu fabrikas 
elektrajn frigidigilojn precipe por ŝipoj, kaj 
Frichs, kiu fabrikas lokomotivojn kaj Die- 
sel-motorojn ; ekzemple, en ĉi tiu tempo ĝi 
riparas lokomotivojn por la nederlanda re- 
gistaro, Ankaŭ aliaj vidindaĵoj troviĝas en 
Aarhus kaj la bela ĉirkaŭaĵo, sed precipe la 
ĉeesto ĉe mondkongreso estas travivaĵo por 
la tuta vivo. 

R. JORGENSEN, SAT.-peranto. 


Fondo de kongreskasoj. 


En « Nederlanda Esperantisto » proponas 
s-ro P.J.W. Schilperoord la fondon de kon- 
greskasoj ĉe la Esperanto-grupoj. La mem- 
broj ĉiusemajne pagu malgrandan kotizon 
en la kongreskason. Unufoje jare la enhavo 
de tiu kaso estas lotumota. La gajnanto 
uzos la sumon por viziti la Universalan 
Kongreson. Se li mem ne povas iri, li re- 
zignu ĝin favore al alia kaj mem konten- 
tiĝu per libropremio. Tia kaso ekzistas en 
Zeist, kaj ĝi jam altiris al la grupo kelkajn 
novajn membrojn, kiuj deziras eventuale 
profiti de tiamaniere malmultekostigota 
kongresvojaĝo. 


Memortabulo H.J. Bulthuis. 


Ricevitaj donacoj por memortabulo sur 
la tombon de H.J. Bulthuis ĝis la fino de 
oktobro gld. 160.58. Pluaj donacoj restas 
bonvenaj. Direktotaj al Ir. J.R.G. Isbrucker, 
Oostduinlaan 32, Den Haag, Nederlando 
(poŝtĉekkonto 10866). 


Ni recenzas. 


Jarlibro de la Internacia Esperanto-Ligo, 
1946, dua parto. Kutima formato, 51 p. kaj 
kovrilo. Senpaga por membroj. Eldonis IEL, 
Heronsgate, Rickmansworth (Herts.), An- 
glujo. — « Nia afero marŝas, kiel evidenti- 
ĝas per la ĉiam kreskanta reto de delegitoj 
montrita en la dua parto de la Jarlibro, » 
konstatas la ĝen. sekretario en la « Enkon- 
duko». Kaj vere, la adresaro de la novaj 
delegitoj ampleksas pli ol 30 paĝojn. Ses 
landaj asocioj nove aliĝis al IEL : la ar- 
gentina, bulgara, ĉeĥoslovaka, itala, jugo- 
slava kaj maroka. La libreton kompletigas 
mallonga leĝa terminaro, verkita de D-ro 
A. Mildwurf. 


Daniel Quarello : Breve Historia del Es- 
peranto. 30 p. kaj kovrilo, 13 x 19,5 cm. 
Eldonis Quarello & Cia., Casilla de Correos 
47 (Suc. 13), Buenos Aires, Argentino. Pre- 
zo 0.30 arg. peso. — Hispanlingva pro- 
paganda broŝuro, kiu enhavas koncizajn 
ĉapitrojn pri la neceseco de lingvo interna- 
cia, pri la diversaj projektoj, pri Esperanto, 
ĝiaj sukcesoj tra la mondo, pri la Funda- 
mento kaj ĝiaj 16 reguloj, kaj fine mallon- 
gan biografion pri D-ro Zamenhof. Certe 
la libreto taŭgos por la propagando de nia 
afero en la hispanlingvaj landoj sudame- 
rikaj. 

Ĉirkaŭ la mondo. Kulturinformaj tekstoj 
por la junularo. Verkitaj de Prof. Agos- 
tinho da Silva. 24 - 32 paĝaj kajeroj ilus- 
tritaj je formato 11,5 x 15,5 cm. Prezo ne 
montrita. Eldonas: Manuel de Freitas, 
Monte da Lupa 49-1, Porto, Portugalujo. 
Ĝis nun aperis 6 volumetoj, el kiuj 2 atin- 
gis nin : La vivo de l Eskimoj, kaj La ara- 
neoj. Ili estas popularsciencaj artikoloj 
verkitaj precipe por la junularo sed same 
utilaj por plenkreskuloj. Tiaj verketoj es- 
tas ĝis nun ne multnombraj en nia litera- 
turo. Tial ni salutas ilian aperon. Speciale 
ĝojigas nin ke ili venas el lando, kiu ĝis 
nun nemulte kontribuis al la Esperanta li- 
teraturo. 


Pri la religia societo de Amikoj (Kvake- 
roj) kaj ĝia servado en diversaj landoj. 
5 - paĝa broŝureto 15 x 10 cm. Ĝi estas sen- 
dita al ĉiuj delegitoj de IEL, kaj oni povas 
peti ĝin senpage de Kvakera Esperantista 
Societo, sekr. J.T. Harrod, Green Maze, 
Godalming (Surrey), Anglujo. Prezidanto 
de K.E.S, estas D-ro Edmond Privat. Certe 
oni memoras la multajn helpservojn faritajn 
de kvakeroj al suferantoj, sendernande pri 
la nacieco, religio aŭ raso de la helpatoj. 
Tial ili meritas la intereson kaj bonvolon de 
ĉiu esperantisto, eĉ de ĉiu homo. 


————————E=NRnnnnSNE..N7.-————unnun 


PAROLAS LA LEGANTO. 
FUSKRITIKADO. 


Samideano sendis al mi tondaĵon el la 
alredaktoraj kolonoj de nia « Daily Mail». 
Temas pri letero, per kiu esperantisto tre 
trafe pritraktis la lingvokaoson ĉe la UNO- 
kunsidoj, kaj montris la solvon. 

La letero havas « venenvoston», en la 
formo de redaktora komento kiu tekstas 
proksimume jene : « Ses pluaj universalaj 
lingvoj : Pasilalie, Lingualumina, Volapiik, 
Communia, Kosmos, Anglo-Franca — sa- 
me kiel Esperanto — ankoraŭ ne sukcesis 
oficialiĝi en diplomataj rondoj. » 

Mi estas iom scivola pri tio, kiom el la 
legantoj de « Daily Mail» perceptis, kiel 
fuŝa kaj senbaza estas tiu kvazaŭargumen- 
to. Oni devus ne bezoni duminutan pripen- 
sadon por konstati, ke la fakto, ke Espe- 
ranto (aŭ alia universala lingvo) ankoraŭ 
ne alpreniĝis, ne taŭgas. Nur tion ĝi pruvas, 
ke en la mondo la kompreno pri la utileco, 
se ne diri la nepra bezono, de internacia 
lingvo ankoraŭ ne estas sufiĉe disvastigita. 
Jen ĉio ! 

Se ni povus, ekzemple, enkapigi al ĉiuj 
industriistoj, ke pere de Esperanto ili povus 
pii grandskale kaj dise vendi siajn varojn, 
ĉu oni povas dubi, ke post nelonge ankaŭ 
la registaroj, vole nevole, devus pli simpatie 
atenti niajn pretendojn ? 

ŝajnas al mi, ke iama sinjoro, kies bap- 
tonomo estis Adolfo, bone studis la meto- 
dojn de niaj kritikantoj : pere de konstan- 
ta ripetado de ŝajne simpla argumento oni 
facile sukcesas miskomprenigi se ne ĉiujn 
aŭdantojn, almenaŭ la plimulton ! 

Sed, malgraŭe, mi sentas firman konvin- 
kon, ke la kompreno pri la utileco kaj uze- 
bleco de Esperanto (aŭ almenaŭ de univer- 
sala neŭtrala lingvo) ĉiumonate, ĉiusemaj- 
ne, eĉ ĉiutage plidisvastiĝas en Eŭropo kaj 
aliloke, kaj ke tiu kresko de simpatio al 
la ideo estas tre esperiga simptomo, kaj 
faktoro kiu tre percepteble pliproksimigos 
la eventualan venkon. 

Kvankam, kiel samideano, mi forte sen- 
tas la gravon de la Interna Ideo, mi alte 
taksas ankaŭ la gravecon de la praktikaj 
kaj profitdonaj flankoj de Esperanto, opi- 
niante ke multokaze la ne-esperantistoj ek- 
sentas subtenemon nur pro tiuj du lastaj 
kialoj. 

Parolante al miaj amikoj pri Esperanto, 
mi tial tre malofte mencias la kvazaŭ spi- 
ritan celon, sed substrekas la ĉiutagan, uti- 
lan, kaj mi jam ofte konstatis, ke tiama- 
niere mi multe pli facile ilin simpatiigas 
al nia afero. 

N.H.C. MACPHERSON. 


KIU ESTIS LA PAROLANTO ? 


En la usona gazeto «Parade» (14.1. 
1945) aperis desegnaĵo de John Groth, fa- 
rita en Parko Hyde, Londono, en aŭgusto 
1944, dum la bombado de tiu brita urbego. 
La bildo montras paroladanton kaj gru- 
pon da aŭskultantoj, kaj s-ro Groth pri- 
skribas jene : « La indiferenteco de la plej 
multe da Londonanoj, kiam minacataj de 
bombo, estas miregiga : Mi aŭskultis paro- 
ladanton en Parko Hyde, unu dimanĉan 
matenon, kiam fluganta bombo pasis super 


Heroldo de Esperanto 


ENISGMO-KONKURSO 
N-ro 7. 


NOMBRO-ENIGMO. 


234567891011 12 13 14 ĝi estas es- 
primo bone konata al ĉiu esperantisto 
9614 valora fluidaĵo 
6 13 10 11 14 parencino 

2114 grava dokumento 
14 sovaĝa besto 
214 postparolo 


1087 

1063 
0921 
142314 urbego 

1 

T 


ONDAN = 


210914 ekzekuta aparato 

414 vira nomo 
4 figuro de diaĵo 
14 literaturaĵo 
6 11 14 infero 
6114 malagrabla sento 
0:9 10 14 virina nomo. 

Sama nombro signifas saman literon. 
Tri literoj, kiuj aperas dufoje en la gvid- 
vorto (t.e. la unua vorto), havas du di- 
versajn nombrojn. La komencliteroj de la 
14 vortoj, legataj de supre malsupren, es- 
tas la samaj literoj kiel tiuj de la gvidvorto. 


Hi Hi pi pi pl (0 

TRI RADIKOJ EN UNU. 


La unua estas adjektiva radiko signifan- 
ta ion. ŝatatan, la dua estas substantiva 
radiko signifanta favoran senton, la tria 
estas verba radiko signifanta (laŭ la Uni- 
versala Vortaro) «esti en stato de forta 
malkvieto kaj ekscitiĝo ». Sed : 

Kiam la —a —o —as, 
Ne plu la koron vi kontrolas, 
kaj tiam facile okazas, kion indikas la tri 
radikoj kune, kun substantiva finaĵo. 
* 


Por la usta solvo de la hodiaŭaj enig- 
moj ni fiksis la jenajn libropremiojn : 

1. La Amo en la jaro dekmil ; 

2. La Virineto en Bluo ; 

3. Pejzaĝoj en Aŭstrujo. 

Solvoj (sur aparta papero aŭ poŝtkarto, 
sen aliaj komunikoj, krom la adreso) al- 
venu ĝis la 20-a de decembro al la redakcio 
de Heroldo de Esperanto, Harstenhoekweg 
223, Scheveningen, Nederlando. 

* 


SOLVO 
de la enigmoj en n-ro 5. 


SILAB-ENIGMO. 


Planedo, leopardo, ilekso, burleska, oksi- 
geno, nostalgio, arlekeno, imperiestro, ob- 
servi, oportuna, lekanteto, novembro, elip- 
so, narkotiko, improvizi, omnibuso. — Pli 
bona io ol nenio. 


KIO ĜI ESTAS ? 
La litero « R». 


Alvenis 57 solvoj el 14 landoj, el kiuj 44 
solvoj el 13 landoj estis korektaj. Kelkaj 
solvintoj siavice vestis la solvon de la dua 
enigmo en poezian formon. Jen unu el ili: 

Jes en romano, sed ne en novelo ; 
Jes en la perlo, sed ne en juvelo ; 
Ne en maŝino, sed jes en motoro ; 
Ne en la kapo, sed jes en la koro ; 
Ne en la suno, la luno, ĉielo, ; 
Sed jes en la tero, kaj ne en la kelo. 
Ne en koboldo, sed ... jes en Heroldo. 
Do estas ĝi bona, litero belsona : R. 
LI 

Pri la disdono de la premioj decidis la 
loto jene : 

1. Pastro D.W. Robson, Chesterfield, Angl. 
2. F. Jelenc, Tlemcen, Alĝerio. 

3. A. Jensen, Molholm, Danlando. 

EKZAMENU VIN MEM! 


Respondoj 
al la demandoj en la pasinta numero. 


21. Joseph R. Scherer; Fr. V. Lorenz ; 
John Merchant; N. Kurzens; Julio 
Baghy ; Emma L. Osmond. 

22. Hieraŭ mi vizitis kunvenon, kie paro- 
ladis eminenta verkisto. Kiam la kun- 
veno estis finita, mi estis prezentata al 
la fama oratoro. Hodiaŭ matene mi 
renkontis surstrate la saman verkis- 
ton, al kiu hieraŭ mi estis prezentita. 

23. a) Hieraŭ en aŭtomobilo mi vidis viron, 

kiu estis ebria. (Ankoraŭ pli simple 
kaj pli klare : Hieraŭ mi vidis ebri- 
an viron en aŭtomobilo.) 

b) Ĉu vi donis almozon al la frostotre- 
manta kaj ploranta maljunulino sur 
la ponto ? 

c) Kiam la veturilo de la monarko 
atingis la angulon, viro ĵetis bom- 
bon, kiu tuj eksplodis. 


Novaj demandoj kaj taskoj. 


24. Kion signifas la mallongigoj: BEA, 
D-ro, L.M., pr. LEEN, k.s. LK, ĉ., 
ICK? 

25. a) Kiu verko de Upton Sinclair aperis 

en Esperanto-traduko ? 
b) Kiu verko de Th. Storm ? 
c) Kiu verko de Jef Last ? 
d) Kiu verko de Paul Nyssens ? 

26. Korektu la jenan frazon, kiu enhavas 
21 erarojn : La nockto kommencis, kaj 
en la proximan mattenon, kiel la suno 
reen leviĉis en oriente kaj surbriligis 
la spekule glatta mahro, la tehron es- 
tas malaperita. 


—m————n e 


niaj kapoj. La aŭskultantoj suprenrigardis, 
kaj la paroladanto paŭzis. Post momento 
okazis eksplodo malproksime. Senkomente 
la paroladanto ekdaŭrigis. En la grupo es- 
tis brita maristo, usona soldato (G.I.) kaj 
lia amikino, brita soldato, ano de la « Ho- 
me Guard» (hejmgardistaro) kaj unu 
WAAF (virina ano de la aerarmeo). » 
Interese estas ke en la bildo la parola- 
danto staras malantaŭ afiŝego, kiu portas 
la vortojn : « The London Esperanto Club», 
kaj super lia kapo flugas la flago Esperan- 
ta! Certe, ano de la Londona Esperanto- 
klubo ekkonus la paroladanton. 
D. FAUX. 


15 Novembro 1946 


Esperanta Radio-Kalendaro. 


La horindikoj estas laŭ GMT (Tempo de 
la Meridiano de Greenwich). Mezeŭropanoj 
kaj nederlandanoj aldonu unu horon. Ni ne 
povas garantii pri la korekteco de la hor- 
indikoj ; eventuale ni petas ĝustigon. 


Ĉiutage : 
19.00-19.30 Praha 25,34 (sabate, dimanĉe 
kaj lunde ankaŭ 1571 m). 
Lunde : 
20.50-21.00 Praha 470 m. 
21.10 Warszawa 49,06 m. 
Marde : 
17.50-18.00 Sofia 32,5 m. 
21.50-22.00 Ostrava 325 m. 
Merkrede : 
16.20-16.30 Hr. Kralove-Pardubice 280 m. 
Ĵaŭde : 
17.05-17.15 Bern 47,28 m. (Eventuale unu 
horon pli malfrue.) 
20.50-21.00 Praha 470 m. 
Vendrede : 
17.50-18.00 Sofia 32,5 m. 
20,30-20.45 Kortrijk 202 m. 
21.50-22.00 Ostrava 325 m. 
Sabate : 
14.00-14.10 Kortrijk 202 m. Esp.-kurso de 
E. Symoens. 
Ankaŭ Hilversum (Nederlando) kaj Sve- 
da Radio elsendas kelkfoje en Esperanto. 
Aŭskultantoj ne forgesu skribi al la kon- 
cernaj radiostacioj, dankante kaj instigan- 
te : 
Radiostacio, Stalinova 12, Praha XII, Ĉsl. 
Radiostacio, Brafova 5, Ostrava, Ĉsl. 
Radiostacio, Vychodoĉesky Vysilaĉ, Hradec 
Králové, Ĉsl. 
Sveda Radio, Stockholm, Svedujo. 
Radio Sofia, Bulgarujo. 
Radio Bern, Svislando. 
B.N.R.O., Rijsselstr. 36, Kortrijk, Belg. 
Pola Radio, Koszykowa 8, Warszawa. 
x 


BELA ESPERANTO-LIBRO SENPAGE. 


Radiostacio Ostrava aranĝas konkurson. 
Via tasko estas, skribi al la radiostacio : 
1. kion vi pensas pri Ĉeĥoslovakio ? kaj 2. 
kio vin interesas el la nova vivo en Ĉsl. 
Respubliko ? — Interesajn leterojn oni pu- 
blikigos en ĉeĥa gazetaro. Ĉiu samideano, 
kies letero estos publikigita, ricevos ek- 
zempleron de la gazeto kun lia artikolo kaj 
Esperanto-libron. Oni petas, skribi sincere 
kaj koncize. Sufiĉas kelkaj koncizaj, sin- 
ceraj frazoj. Adresu al : Radiostacio Ostra- 
va, Ĉeĥoslovakio. 


LA EVANGELIO PER ESPERANTO, 


La parolado de s-ro de Hoog, prez. de 
KUNE, jam anoncita en la pasinta numero, 
okazos la 22.11., je 17.00-17.15 GMT (18.00- 
18.15 nederlanda kaj mezeŭropa tempo), 
ondlongo 415 m. Esperantistoj ĉiulandaj 
estas petataj, sendi leterojn kaj poŝtkartojn 
por instigi al daŭrigo de Esperanto-elsen- 
doj, al: N.C.R.V., afd. Omroep, Postbus 5, 
Hilversum, Nederlando, 


ANONCETOJ 


Anoncetoj kostas por ĉiuj 20 komencitaj 
vortoj aŭ mallongigoj kvinonon de la jar- 
abono, aŭ 20 b. fk., aŭ 1.— gld., aŭ 5 resp.- 
kuponojn ; por trifoja enpreso duobla pre- 
zo. — Ni senpage publikigas anoncetojn 
pri serĉataj personoj kaj pri familiaj aferoj 
esperantistaj naskiĝo, fianĉiĝo, edziĝo 
kaj gravaj jubileoj. 


Kristana Unuiĝo de Nederlandaj Espe- 
rantistoj, grupo Hago. Ni aranĝos leter- 
vesperon la 17-an de decembro 1946. Sendu 
viajn leterojn al s-ro D. de Boer, Druiven- 
straat 32, Den Haag, Nederlando. — Res- 
pondo certigita. 

Korespondadon per ilustritaj poŝtkartoj 
deziras s-ro Iver Svarstad, P.O. Box 1909, 
Long Beach, California, Usono. (15) 


Skriba kurso de la internacia lingvo Es- 
peranto en 10 partoj por ĉeĥoslovakaj 
gesamideanoj. Aŭtoroj : Prof. Jan kaj Ka- 
rel Filipové. Direkcio: Fr. Buhr, Praha- 
Brevnov 414. 

Geknaboj 10-13 jaraj deziras korespondi, 
Nepre respondos. Adreso: H.A. Appel, 
Zuidoost-Singel 5, Bergen op Zoom, Neder- 
lando. 

38-jara komercisto deziras korespondi 
kun samideanoj. Kurt Gorr, Berlin-Waid- 
mannslust, Zehntwerderweg 88, Germanujo. 

Korespondadon pri diversaj temoj kun 
ĉiuj landoj deziras J. Huyzer, Frankendaal 
7i, Rotterdam Z., Nederlando. 


Tutmonda Interŝanĝa Adresaro, Praha- 
Brevnov 514, represadas ĉiujn adresojn de 
ekstereŭropaj gesamideanoj tute senpage, 
se ili deziros korespondi kun ĉeĥoslovakaj 
gesamideanoj. 

Medicinistoj! Mi deziras fondi revuon 
« Medicino Internacia », publikigonte la plej 
gravajn kaj plej ĝisdatajn progresojn de 
la medicinaj sciencoj. Mi petas la medici- 
nistojn de ĉiuj landoj, kiuj estas emaj aboni 
la revuon kaj kunlabori, ke ili sciigu min 
senprokraste. Por la korespondado bonvolu 
aldoni 2 internaciajn respondkuponojn. — 
D-ro Karlo Mezei, universitata asistanto, 
Kossuth-ucca 32, Debrecen, Hungarujo. 


La Internacia Katolika Informejo, sekre- 
tario: Fr. M. Monulfus, Loonopzand, Ne- 
derlando, senpage donas informojn pri la 
katolika religio al nekatolikoj. (4) 


Pensologio. Serio de 12 libretoj pri Penso- 
logio. Celas helpi homojn de ĉiu religia 
krednuanco. Specimeno senpage. Dekduo 
kontraŭ kvar respondkuponoj. Hipsley, 17 
Abbots Road, Birmingham 14, Anglolando. 

(14) 

H. C. Andersen : La Malbona Suvereno. 
Tradukita en Esperanto sen supersignoj. 
Sendu al mi unu resp. - kuponon, kaj vi 
ricevos tiun aktualan legendon. — H. P. 
Frodelund, Lisesmindevej 4, Odense, Danio. 

(10) 


